**Доклад 19.02. 2018 ел.**

**Иске Эсләк авыл җирлегенең еллык отчеты.**

**Хөрмәтле президиум** Хөрмәтле авылдашлар, хөрмәтле Валерий Владимирович һәм чакырылган иптәшләр! Татарстан Республикасы Әгерҗе муниципаль районы Иске Эсләк авыл җирлеге Советының Уставы нигезендә, бүген Сезнең тарафка авыл җирлеге Советының 2017 нче елдагы эшчәнлеге турында отчет тәкъдим ителә.

Белгәнебезчә, Россия Федерациясенең һәм Татарстан Республикасының Конституцияләре нигезендә безнең җәмгыятьтә җирле хакимиятнең бердәнбер чыганагы булып – халык санала. Хакимиятне халык сайлый һәм ул- халык мәнфәгатьләренә хезмәт итәргә бурычлы. Менә шуның өчен дә җирле хакимият органнары уз эшчәнлекләрендә халык каршында җаваплы.

Иске Эсләк авыл җирлеге Советы үзенең Уставы нигезендә урындагы мәсьәләләрне,традицияләрне исәпкә алып ,үзебезнең биләмәдәге барлык оешмаларны,учреждениеләрне ,фермер хуҗалыкларын, сәүдә нокталарын, барлап, бюджетыбызны формалаштырып, шушы территориянең үсешен, алга китешен хәл итү өстендә эшли. Шулай ук җирле үзидарә органнарының бурычы территориянең социаль-икътисадый үсешен тәэмин итүдән, халыкның яшәеше-көнкүреше өчен уңайлы шартлар тудырудан һәм тормыш шартларын даими камилләштерүдән гыйбарәт.

    Иске Эсләк авыл җирлеге Советы составына 7 депутат белән эш башланды.

1округ – Нурисламов Р.Ш.

2округ – Гафаров И.Н.

3округ - Камалиева В.И.

4округ - Салихов М.Ф.

5округ – Муллахметов Г.Г.

6округ –Ахметов Д.М.

7округ – Тулбаева А.Р.

Узган 2017 ел менә шулай үзенең мәшәкатьләре, шатлык-куанычлары белән узып китте.

Хөрмәтле авылдашлар, Иске Эсләк авыл жирлеге советы тулысы белән узенен Уставына,131 нче номерлы Россия Федерациясе законына, 45 нче номерлы Татарстан Республикасы законнарына, Әгерҗе район Советы карарлары һәм башка законнарга таянып эш итә. Бүген мин үземнең чыгышымда 2017 елда авыл җирлеге советы тарафыннан эшләнгән эшләргә һәм 2018 елда алда торган бурычларга тукталып китәсем килә.

**Күреп торабыз, безнең авылларыбыз да төзек, матур, яшәү өчен барлык шартлар да бар.** Барлык йортларга диярлек су, газ, телефон кергән, күбебез интернеттан файдалана, халык өчен кабель телевидение бар, бу бик уңайлы, һәр йортта канализация, автомат кер юуу машинасы тора, җылы суы,өендә туалеты булган гаиләләр дә күп хәзер

Белгәнебезчә, Иске Эсләк җирлеге Советы составына ике торак пункты керә: Иске Эсләк 1әм Үтәгән авыллары. Барлыгы 337 хуҗалык исәпләнә. Иске Эсләктә 186,Үтәгәндә 150 хуҗалык бар. 2 авылның 262 йортында кешеләр яши: Иске Эсләктә- 150,Үтәгәндә-112, ә җәйге чорда гына яши торган йортлар: 50, Иске Эсләктә -21, Үтәгәндә -29, ярым җимерек хәлдәге йортлар 24: Иске Эсләктә-15, Үтәгәндә-8. Бу тузган,беркемдә яшәми торган йортлар авылның бер проблемасы булып тора, соңгы елларда, буш торган йортлар күбәйгәннән-күбәя. Бу йортларның хуҗалары үлгән, балалары читтә яши, алар сирәк кайта, ел саен йорт тирәләрен чүп  үләне баса, бу авылның йөзен, күренешен ямьсезли. Икенчедән, янгын чыгу куркынычы бар, өченчедән чит- ят кешеләр кереп-чыгып йөрергә мөмкин. Бу барыбызны да борчырга тиеш.

Авылның демографик хәленә килгәндә, бүгенге көндә ике авылда – 554 кеше. Иске Эсләктә -322, Үтәгәндә- 232 . Ир-атлар -251 ,шул исәптән Иске Эсләктә -154, Үтәгәндә – 97 ,хатын-кызлар-303, шул исәптән Иске Эсләктә -168, Үтәгәндә -135 . Авыл җирлегендә үлүчеләр саны кызганычка каршы арта. 2017 елда 15 кеше вафат булды, Иске Эсләктә -7, Үтәгәндә -8. 2017 елда авыл җирлеге буенча 2 бала туды, Иске Эсләктә - туучы бала юк , Үтәгәндә – 2 бала туды. Ә бала туу сөенеч, чөнки авылыбызның киләчәге бар, мәктәбезнең ишекләре ябылмаячак, дигән сүз . Дөрес , хәзер барлык авылларда диярлек, балалар туу кискен кимеде, ә үлүчеләр саны арта тора.

Алдагы саннарга тукталып карыйк, 18 яшькә кадәрге 91 бала , Иске Эсләктә -52, Үтәгәндә -39. Күп балалы гаиләләр 10, Иске Эсләк авылында -7 гаилә, Үтәгән авылында-3 гаилә. Әйе, хэзерге заманда демография ин четерекле мәсьәләгә әверелде. Халык саны, бигрәктә авылларда, күзгә күренеп кими. Ягъни узган ел ике авылга 15 кеше үлгән, 2 бала туган.

Бүген көндә Иске Эсләк балалар бакчасына һәм Үтәгән башлангыч мәктәп -балалар бакчасына( школа-сад) -20 бала йөри. Иске Эсләктә -12 , Үтәгәндә –башлангыч мәктәптә- 3 , балалар бакчасында- 8 бала һәм өйдә генә тора торган- 8 бала бар. Кадыбаш урта гомумбелем бирү мәктәбенә- 36 укучы йөри. Иске Эсләктән -24 , Үтәгәннән -12 . 2017 -2018 уку елын а 1 сыйныфка-3 бала укырга керде. Иске Эсләктә -3, Үтәгәндә - юк.

Студентлар-27: Иске Эсләктә -15 , Үтәгәндә -12. Бөек Ватан сугышы ветераны кызганыч -1 . Үтәгән авылында ветераны –Җиһаншин Солтангали Хади улы. Тыл ветераннары- Иске Эсләк авылында -5 кеше, Үтәгән авылында 7 кеше, әфганчылар -2кеше. Эшче хезмәткәрләр (төрле тармакларда )- 184, Иске Эсләктә -107, Үтәгәндә -77. Әгерҗе Агрофирмасы өченче филиалында 47 кеше игенчелек һәм терлекчелек тармагында эшли. Пенсионерлар 194 , Иске Эсләктә -96, Үтәгәндә -98. 80 яше тулган өлкән кешеләр 44 . Иске Эсләктә -23, Үтәгәндә -21 .

Милләт буенча нигездә татарлар , 20 кеше башка милләттән.

Иптәшләр! Авыл җирлегенең төп бурычы- ул җирлектәге халык белән эшләү. Устав нигезендә авыл җирлеге администрациясе 32 ләп төр эшчәнлек белән шөгыльләнә. Моңа бюджет үтәлеше, аз керемле гаиләләрне социаль яклау, территорияләрне төзекләндерү һәм яшелләндерү буенча мероприятияләр оештыру, урамнарны яктырту, пожар куркынычсызлыгы таләпләрен үтәү, авылларыбызны электр, газ, җылылык, су белән тәэмин итү кебек эшләр керә. Бу эшләр авыл җирлеге администрациясе тарафыннан норматив документлар әзерләү, халык белән очрашулар һәм җыеннар оештыру, авыл җирлеге башлыгы тарафыннан халыкны шәхси кабул итү, телдән һәм язмача кергән гаризаларны караудан гыйбәрәт. Шуңа күрә авылдашларыбызның яшәешен, көнкүреш шартларын һәрдаим контрольдә тоту, алар белән аралашу безнең көн үзәк мәсьәләләребезнең берсе булып тора.

Барыбыз да беләбез: авыл җирлеге советының төп эшчәнлеге, бюджет һәм финанс өлкәсен дөрес юнәлештә алып бару, хосусый керемнәрнең планын үтәү, салымнар җыю һәм контрольдә тоту.

Иске Эсләк авыл җирлегенең 2017 елгы бюджет расходлары 3 млн 491 мең сум тәшкил итте. Без шушы бюджет буенча хезмәт хакы, электр энергиясенә, газга , телефонга түләүләргә сыештык. Иске Эсләк авыл җирлеге буенча бюджетның бер өлешен тәшкил итүче үз керемнәребез план буенча 704 мең сум иде, бу 100% ка үтәлде.

Бюджеттан тыш керемнәр буенча да без яхшы гына күрсәткечләргә ирештек. Халык су налогы, үзара салымны даими түләргә тырыша. Җыелган акчалар банкка тапшырыла.

Белгәнебезчә, авыл советларында элек-электән үзарасалым җыю эше башкарылган. Үзара салымны референдумда кабул иттек. Үзара салым турында карар кабул ителгәннән соң, гражданнар билгеләнгән сумма түлиләр һәм акчалар җирлек бюджетына керә. Әлбәттә, барлык акчалар кырыс контроль астында тотыла. Җирлек башлыгы елына бер мәртәбә халык каршында үзара салым акчаларының максатчан тотылуы турында хисап ясый. Белгәнегезчә, 2017 елның 19 нчы ноябрендә үткән референдум нәтиҗәләре буенча җыелачак сумманы, акча җыю тәртибен һәм әлеге акчалар хисабына хәл ителергә тиешле сораулар исемлеген билгеләнде.

2017 елда субсидия белән бергә безнең үзара салым акчасы барлыгы 633 мен сум булды, шуннан халыктан без җыйган салым – 126 600 сум булса, Республикадан - 506 400 сум акча кайтты. Бүленеш түбәндәгечә:

2017 елда Иске Эсләк авыл җирлеге буенча

үзара салым акчаларының бүленеше

|  |  |  |  |  |
| --- | --- | --- | --- | --- |
| № п/п | Эш төре | Эш төре буенча бүленеш мең.сум | Шул исәптән | |
| Халыктан җыелган үзара салым акчасы | бюджета Республика бюджетыннан |
| 1 | Иске Эсләк авыл башындагы чүплекне бетерү | 63,0 | 12,6 | 50,4 |
| 3 | а)Урам утларына Кабел ОПВ-10 5 нче провод сузу өчен.  Иске Эсләк авылы  -Үзәк урам  - Яшләр урамы  - Мәткәп  -Клуб урамы  Үтәгән авылы  -Үзәк урам  - б) эшләгән эш өчен. | 200,0 | 40,0 | 160,0 |
| 4 | Янгын куркынычсызлыгы –Иске Эсләк һәм Үтәгән авылларында янгын сүндерү машиналарына аккамуляторлар | 60,0  Акча счетта тотылмады |  |  |
| 6 | Тракторга запчаст ,ягулык алуга | 50,00 | 10,00 | 40,0 |
| 7 | Суны карап торуга , ВНБ ларга насос алу,ремонтлау. | 120,00 | 24,00 | 96,0 |
|  | Утәгән авыл зиарат коймасы ремонтлау, профнастил алу | 100,0 | 20,0 | 80,0 |
|  | Утәгән, Иске Сләк авыллары өчен чүп савытлары -мульда алу | 40,0 | 8,0 | 32,0 |
| **8** | **Барысы** | **633,00** | **126,6** | **506,4** |

Белгәнебезчә, авыл советларында элек-электән үзарасалым җыю эше башкарылган. Ә 2014 елны, хәтерегез буенча, үзара салым җыю тәртибен үзгәртелгән иде. Үзара салымны референдумда кабул иттәбез.

Хөрмәтле авылдашлар, хөрмәтле президиум, Иске Эсләк авыл жирлеге аппаратында 3 кеше эшли. Эш сэгатьлэре, халыкны кабул иту көннәре билгеле. Мөрәжәгать иткән кеше беркайчан да җавап алмыйча киткәне юк.

Авыл җирлеге территориясендә яшәүче халык үз үтенечләре белән Советка һәм башкарма комитетка мөрәҗәгать итә. Халыктан кергән үтенечләр күп төрле. Мөрәҗәгатьләрнең күпчелеге өлкән яшьтәгеләр тарафыннан пенсия,тиешле льготалар турында. Авыл җирлеге хезмәткәрләре төрле оешмаларга һәм бик күп башка сораулар буенча белешмәләр бирә. Һәр көн авыл советына 7-8 кеше мөрәҗәгать итә, авыл халкының сорауларын канәгатьләндерергә тырышабыз. Шулай ук бала пособиеләрен ,башка ташламалар ,субсидияләр алуга узган елда 700 гә якын справка бирелде, хуҗалык кенәгәләреннән шәхси хуҗалыкны рәсмиләштерү өчен күчерелмәләр даими бирелеп бара. Районда башка дәүләт органнарына – 860 , электрон вариантта -1400 җаваплар бирелде. Бездә халыкның йорт –җирен документаль рәсмиләштерү буенча эш элегәчә тәмамлана алмый . Бигрәк тә Үтәгән авылы буенча эш сүлпән бара. Шәхси хуҗалыкны рәсмиләштерү бик кирәк. Кемнедер пропискага кертү дә хәзер рәсмиләштерү кәгазеннән башка эшләнми. Алга таба газга, страховка өлешенә дә тәэсир итәчәк. Һәммәбезгә дә бу турыда белергә һәм үз вактында эшләргә кирәк. Милекне рәсмиләштерү эшенә ныгрык игътибар бирсәгез иде, законнар үзгәреп тора, төрле – төрле өстәмәләр кабул ителә, һәрнәрсәне вакытында эшләсәгез үзегезгә авырлыклар да булмаска мөмкин. Вакыт тиз уза, ә документлар җыю, рәсмиләштерү озак вакыт таләп итә, шуңа эшлисе эшләрне тизләтергә кирәк.

Шуны әйтәсе килә: район пенсия фонды, социаль яклау хезмәткәрләре килеп тә авыл кешеләренә ярдәм итә. Шул уңайдан безгә һәрвакыт киңәшләре, материал ярдәмнәре өчен бүген барыбыз исеменнән районыбыз башлыгы В.В.Макаровка, депутатыбыз Р.Т. Нурисламовка һ.б. җитәкчеләргә рәхмәт әйтәсем килә.

**Авыл җирлегендә эшләп килүче оешмаларның эшчәнлеген анализ**

**Авыл хуҗалыгы тармагы**

Авыл җирлеге советы үз территориябездә урнашкан барлык бюджет учреждениеләре белән һәм башка объектлар белән тыгыз элемтәдә тора һәм нәтиҗәле эшен алып бара. Даими рәвештә учреждение житәкчеләре белән планеркаларда эшләгән эшләргә анализ ясау, алга таба эшлисе эшләрне планлаштыру , хезмәт дисциплинасы, эшкә караш турында, чисталык һәм башка мәсьәләләр турында сүз алып барабыз.

Сүземне авыл җирлегендә урнашкан Әгерҗе Агро-Кама агрофирмасы 3 нче филиалының эшчәнлеге турында дәвам итәсем килә. Аның карамагында җир биләмәләре, Иске Эсләк һәм Үтәгән авылларында терлекчелек биналары, ашлык –ашлама саклау складлары урнашкан. Авыл советы үзенең эшен агрофирма белән берлектә алып барырга тырыша. Агрофирма җитәкчеләре кирәк вакытта ярдәм итәләр,халыкка салам, башка терлек азыгы хәзерләүдә булышалар. Спорт-мәдәни чаралар уздырганда үз өлешләрен кертәләр.

2017 елда да хокумәтебез авыл хужалыгын кутәрү өлкәсендә, төрле программалар тәкъдим итү белән эшен дәвам итте. Шәхси хужалыкларга ярдәм – савым сыерларга 337 мең сум, кәҗәләргә 11 мең сум, 3 яшьтән зур булган җигүле атларга 45 мең сум , профилактик чаралар өчен- 24 мең 600 сум, таналар алу өчен- 450 мең сум субсидияләр бирелде.

Барыбызга да билгеле,  Татарстан Республикасы  Министрлар кабинеты карары белән шәхси хуҗалыкларны үстерү, сыер саннарын арттыру һәм авыл хуҗалыгы продукциясен        җитештерүне арттыру максатыннан яңа тәртипләр раслана, законнар кабул ителә, төрле грантлар билгеләнә.

2017 елның күрсәткечләре буенча, хуҗалыкларда 2017 елда мөгезле эре терлек саны -340 баш , шул исәптән -126 сыер, 27 тана, 18 ат, 8 сарык ,11 кәҗә, 1050 кош, 358 умарта исәпләнә.

Ил табынын баетуда кумәк хужалык белэн беррәттән,шәхси хужалыклар да узләреннән зур өлеш кертәләр.Сөт , ит кебек авыл хужалыгы продуктлары сатып, алар узләренен гаилә бюджетларын ныгыталар.

Безнең җирлектә ике авылда да сөт җыю оештырылган. Иске Эсләк авылында Мухаметшина Илсөяр, Үтәгән авылында Ситдикова Илмира. 2017 елда Иске Эсләк буенча барысы 69 719 литр сөт жыелып халыкка уртача 1 литры 17 сум 53 тиеннән 1 222 174 сум, акча бирелде. Үтәгән буенча 102 291 литр сөт жыелып, 1 литры 17 сум 80 тиеннән 1 832 733 сум халыкка табыш керде. 2017 елда иң күп сөт сатучы хуҗалыклар:

**Иске Эсләктән**

1. Садриев Илгиз – 14075л= 246 735 сум
2. 3.Япарова Раилә- 9 181 литр = 160 367 сумлык

3.Сафиуллин Фирдәвес- 7668 литр = 132 678 сумлык

4.Шайдуллатов Марат- 6434 литр= 116 173 сумлык

**Үтәгәннән:**

1.Аминов Миргалим – 34390 литр= 612 546 сумлык

2. Абдуллин Фәнис- 10 358 литр= 185 675 сум

3.Муллахметов Илсур – 7 331 литр = 129 382 сумлык

4.Гатауллин Рафаил- 6 306 литр= 111 976 сумлык.

Хәзер авылда иң төп бурыч- мал асраудан бизеп барган кешеләрне дә үзе өчен эшләргә өйрәтү, мал -туарлы итү.

Хөрмәтле авылдашлар, бүген авыл җирендә яшәүче һәркем  диярлек нинди дә булса шәхси эш башкаруга алынган булырга тиеш. Булсын ул эшмәкәрлек, я булмаса крестьян-фермер хуҗалыгы

Безнең авыл җирлегендә ике фермер хуҗалыгы бар. Иске Эсләк авылында Садриев Илдус һәм Рәмзияләр хуҗалыгы. Аларның хәзерге көндә мөгезле эре терлек саны- 30 , шулардан 59, 2 ц.- ит җитештерделәр, шул исәптән 7 баш савым сыер да алдылар. Ә Үтәгән авылы буенча Аминов Миргалим һәм Галина, үз хуҗалыкларында гаилә фермасы төзеп, 25 баш үгез үстерәләр һәм 6 баш савым сыеры бар. Шул ук вакытта 63 , 2 га җир әшкәртеп 1 256 ц. ашлык үстереп , яхшы гына уңыш алдылар. 594 ц мал азыгы әзерләделәр.

Авылда чын үз көчләре белән тырышучы Керимов Илкин пилорамасы эшли. Авыл халкын пычкы чүбе, утын,яхшы агач материалы белән даими тәэмин итеп торалар. Эшләре гөрли. Ераклардан килеп тә алып китәләр. Шул исәптән алар үзебезнең авылның күпме кешесен дә эш белән тәэмин иттеләр.

Чыннан да хәзерге яшәешебезне күчеш чоры заманасы да дибез,  аннан халык ниндидер файда күрергә ашкынырга тиеш. Ә ике зур авылга 3 кенә фермер хуҗалыгы булу, бу бик аз.

Һәр елны район советы һәм авыл хуҗалыгы идарәсе көзге ярминкәләр оештыра. 2017 нче елның көзендә оештырылган ярминкәләрдә катнаштык һәм хуҗалыклардагы артык продукцияне алып барып саттык. Бу авыл кешесенә үзе җитештергән продукциясен урнаштыру өчен уңай бер юнәлеш булса, икенче яктан өстәмә керем дигән сүз дә.

Иптәшләр,авыл җирлеге территориясендә урнашкан башка бюджет учреждениеләренең эшчәнлегенә аерым тукталып китәсе килә.

**Мәгариф өлкәсендә.**

Ике авыл территориясенә Үтәгән башлангыч мәктәбе -балалар бакчасына эшләп килә. Бакчада ,мәктәптә эшләүчеләр үз эшләренең осталары. Тәрбия эшләре программа нигезендә алып барыла. Балалар үз вакытында ашыйлар, уйныйлар, йоклыйлар.Бакча эшчеләре үзләренең төп эшләреннән тыш җәмәгатъ эшләрендә дә актив. Укыту һәм тәрбия бирү өчен бөтен шартлар да тудырылды. Мәктәп чиста, җылы, якты, зәвыкъ белән бизәлгән. Балаларга белем һәм тәрбия бирергә барлык шартлар да бар.

Иске Эсләктән 1 сыйныфтан 11 сыйныфка , Үтәгәннән 5 сыйныфтан 11 сыйныфка кадәр балалар Кадыбаш мәктәбендә белем алалар. Ата –аналарның һәм укучылырның фикерләрен тыңлаганнан соң, алар Кадыбаш мәктәбе коллективыннан бик канәгатъ.

**Медицина өлкәсе.**

Медицина өлкәсенә килгәндә бүгенге көндә ике авылда да фельдшер – акушерлык пунктлары бар. Фельдшер – акушерлык пунктларында ел дәвамында 3 628 кеше кабул ителде һәм 669 авыруның өенә барып ярдәм күрсәтелде. 2017 елда медпунктта врачлар катнашында җирлектәге тыл һәм сугыш Ветераннарына медицина күзәтуе үткәрелде. 113 кеше диспансеризация үтте .Флюрография тикшеренүенә килгәндә, күчмә флюрограф килеп, 100% үттеләр. Авыл җирлегендәге халык иң күп интеккән һәм дәвалауга авыр бирешә торган чирләр рәтендә йөрәк – кан тамырлары авырулары тора.

Ел саен туган елына карап кеше тулысынча медицина тикшеренүе (диспансеризация ) үтәргә мәҗбүри. Бу тикшеренүгә җитди һәм тиешле рәвештә карарга кирәк. Быел да исемлек билгеле,шуңа күрә хәзердән үк тикшерүне башлап, ел азагын көтми-сузмый тиз арада үтеп бетерсәгез иде.

**Мәдәният- халыкка культуралы хезмәт күрсәтү**.

Җирлектә Иске Әсләк мәдәният йорты , аның каршында китапханә , Үтәгән авыл клубы матур гына эшләп килә.

Ел башыннан “Яңа ел “, бәйрәме үтте.Яңа туган баладан алып 18 яшькә кадәр һәр балага авыл җирлеге тарафыннан “Кыш бабай” күчтәнәче өләшенде. Авылда мәктәп, мәдәният йорты бердәм булып эшлиләр. Матур традиция булып бик күп бәйрәмнәр бергә үткәрелә: Яңа ел, 23 февраль, 8 март, нәүрүз, җиңү көне, әниләр бәйрәме. Март азагында кышны озату кичәсе оешкан төстә уза. Хөрмәтле Валерий Владимирович, бүгенге мөмкинлектән файдаланып, Сезгә мөрәҗәгать итәсем килә: бүген без утыра торган мәдәният йорты 1971 елның июль аенда куллануга тапшырылган. Шул вакыттан бирле бинага капиталь ремонт үткәрелмәгән. Менә бу эштә безгә зур ярдәм итүегезне сорыйбыз.

2017 ел Бөек Җиңүнең 72 еллык юбилее белән дә истәлекле ел булды. Сугыш һәм тыл ветераннарына йортын кереп, хәлен белеп күчтәнәч-бүләкләр өләшенде. Шулай ук ике авылда да һәйкәлләр яңартылды. Өлешчә ремонт ясалып ,сугыштан кайтып һәлак булган авылдашларыбыз исемлеге мәңгеләштерелде. 9 Май- Җиңү бәйрәме ике авылда да зур күләмдә , оешкан төстә, әзерлекле үтте.

Милли бәйрәмебез Сабантуй да халыкка охшарлык итеп барлык авыл активын, мәктәп коллективы белән үткәрергә тырышыбыз.

2017 елның 30 сентябрьдән 10 октябрьга кадәр өлкәннәр декадасы булып узды. Авыл җирлеге территориясендә урнашкан барлык учреҗдение зур өлеш кертеп, өлкәннәргә хөрмәт күрсәтте. Ике авылда да мәдәният клубларында авылның барлык өлкән кешесен җыйнап “ Картаямени соң йөрәк!” дип исемләнгән бик матур кичә узды.

Иске Эсләк һәм Үтәгән авылларында үз йортларында ялгыз яшәуче пенсионерлар бар . Ялгыз әбиләрне караучы социаль хезмәткәрләребез бар, шулар арасында урын өстендә ятучысы да, өеннэн чыгып йори алмаучысы да бар. Аларга тырыш һэм авыр хезмәтләре өчен өлкәннәр бик рәхмәтле.

**Почта-элемтә**

Шулай ук җирлектә почта бүлекчәсе бар. Почта хезмәткәрләре тарафыннан авыл пенсионерларына барлыгы 2017 елда 179 пенсионерга 2 млн 404 мен 682 сум пенсия таратылган. Авыл халкы вакытлы матбугатъка да языла . 2017 елга барлыгы 360 лап газета һәм журнал яздырталар. Шул исәптән 88 экземпляр “Әгерҗе хәбәрләре” Авыл халкы почта хезмәткәрләренә зур рәхмәтле. Чөнки пенсияләр вакытында бирелә. Утка-газга түләүне вакытында эшләп була. Әле берничә ел гына элек авыл халкы телефон, компьютер, интернет белән файдаланса, хәзер инде авылга кабельный элемтә дә кертелде. Шулай ук телевизорларыбыздан да күп каналларны карау мөмкинчелеге булды

**Сәүдә өлкәсе**

Авыл җирлегендә 2 райпо кибете,2 шәхси кибет матур гына халыкка хезмәт күрсәтә. Азык- төлек һәм конкүреш товарлары авыл халкынын мәнфәгатьләрен өйрэнеп кайтартыла.Якты йоз белэн яхшы могамэлэдэ халыкка хезмэт итэлэр.

**Дин һәм әхлак**

Халкыбызның рухи байлыгын баету буенча авылларда мәчетләр эшли. Авыл Советы авыл мәчет мәхәлләсе белән тыгыз элемтәдә тора. Мәчет картлары яшьләр белән эшләүдэ, авыр гаиләләр белән эшләгәндә безгә ярдәмгә киләләр. Ике авылда да һәр җомга,башка дини бәйрәмнәр вакытында мәчетләрдән Азан тавышлары ишетелә. Бик акыллы,тыйнак Муллаларыбыз бар. Алар кешене соңгы юлга озату,балага исем кушу,никях ашларын дини йолаларга туры китереп башкаралар. Авылларда менә берничә ел инде матур гадәт яши. Һәр елны бер хуҗалык бөтен аылның карт-карчыларын җыеп мәчетләрдә корбан ашлары уздыра. Зиаратларнын торышы , чисталыгы буенча да йөзләребезгә кызыллык килердәй тугел.Мәчет картлары, авылдашлар белән берлектә, язын һәм көзен зиратта өмәләр оештырдылар. Карт агачлар, теләсә кая таралып үскән чыбык-чабыклар киселде. Шулай да эшләнәсе эшләр бар әле. **Су белән тәэмин итү.**

Авылыбызда ел саен су проблемасы туып тора. Әле артезиан башнясында су суырту насослары яна, әле башкасы. Буген бу мөмкинлектән 2 авыл да файдалана. Йортларыбызның 99% нда су өй эченә үткәрелгән, күбесенең мунча һәм терлек абзарларына да кертелгән. Белгәнебезчә, 2 авылда да су башняларына 2 шәр насос эшләп тора. Шулай да җитәкчеләр үзләре генә белә торган мәсъәләләр җитәрлек. Су башнялары күптәнге,инде череп бара. Бер җирен ямыйсың, икенче җире тишелә.

Белүебезчә, бүгенгесе көндә халыкны өзлексез эчергә яраклы су белән коммуналь челтәре тәэмин итеп тора. Ә без әле барысын да үзебез эшлибез. Түләүне дә үзебез җыябыз. Суга бер җан башына 25сум түлбез. Әгәр дә без коммуналь челтәрләргә кушылсак, суны куб метрда түләячәкбез бит. Бу тагы да артыграк чыгымнар таләп итәчәк.Әгәр счетчиклар куйдырсак, куйган кешеләр суны күпме тотканнарын үзләре белеп торалар һәм счетчик күрсәткече буенча түләрләр иде. Барлык хуҗалыкларга да счетчиклар урнаштырасы була киләчәктә, чөнки норматив буенча түләүләр артачак.

**Электр белән тәэмин итү.**

Авылда 8 электр линиясе уза, 3 трансформатор һәм урамнарда \_\_\_\_\_\_\_\_\_\_ лампочка бар. Без урам утлары өчен егәрлек буенча түлибез. 2017 елда урам утлары өчен бюджеттан \_\_\_\_\_\_\_\_\_\_\_\_сум түләдек. Бу тарифлар арту белән дә, лампочкаларны яндыру сәгатен озынайту белән дә бәйле булды. Һәрбер хуҗалык үзенең өй янында якты булуын тели.

**Газ белән тәэмин итү.**

Авылда һәр йортта газ яна, җылы. Бу өлкәдә чын белемле,үз эшенең остазы эшли. Көннең теләсә кайсы вакытында да чакырулар күп була. Газовикка үзенең эш дәверендә ике авыл халкыннан да бернинди дә шелтәләү сүзләре әйтелгәне юк.

**Юллар.**

Авылда яшәр өчен кирәк булган тагын бер мөһим мәсьәлә –ул авыл эчендәге юллар. Ел саен без авыл эчендәге юлларны үз көчебездән килгәнчә төзәтергә тырашабыз. Шул ук вакытта зарланырга да яратабыз, саклауга килгәндә,кул селтибез. Авыр-авыр техникалар белән язлы-көзле ерып йөрүне дәвам итәбе. Бу уңайдан авыл халкының агрофирмага булган үпкәсе дә урынлы. Соңгы елларда комбайннар,К-700 маркалы тракторлар, КАМАЗ машиналары авыл артыннан юллар була торып, урам эченнән йөриләр. Бу эшне җитәкчеләр белән урта салып сөйләшербез.

Кыш көне асфальт юлны көн-төн “Брус” дигән оешма тарнспортлары чистарта. Бигрәк тә буранлы көннәрдә Үтәгән авылының амбарына кадәр,Сарапулга бара торган юлның Черново авылына кадәр дә ачалар.Бу-күп техника һәм күп чыгымнар таләп итә торган тармак.Үзебезнең җирлекнең дә тракторы бар. Кыш көне урамнарны кардан чистарту, башка эшләрне дә үз көчебез белән башкарырга тырышабыз. Әмма бу тракторны ремонтлау өчен дә, ягулык өчен дә финанслау бөтенләй дә юк. Менә эшли башлаган көннән бирле бу тракторның бөтен чыгымнарын үз кесәмнән алып барам. Бик еш кына нигә урам чистартылмаган дип сорыйбыз, нәрсә хисабына эшләнә,аны белмибез. Хөрмәтле авылдашлар, минем сезнең алда тагы бер тәкъдимем бар. Әгәр трактор урамнарны чистартырга 3 көнгә бер чыкса, бу кыш сезонына 50 көн дигән сүз, димәк бөтен кыш буена 1 тонна солярка кирәк, бу 30000 сум . Әгәр һәр хуҗалыкка бүлсәк,130 сум туры килә. Мәсъәләгә чынбарлыктагыча карасак, бу зур сумма да түгел.

**ЭКОЛОГИЯ**

Иске Эсләк авыл жирлеге экология куркынычсызлыгы,авыл жирлеге территориясенен санитар торышына житди игьтибар бирә, без авыл жирлеге территориясендә чисталык булдыру,төзекләндеру кагыйдәләренә таянып авылнын төзеклеге инфраструктурасын санитария хәлен яхшырту буенча да эш алып барырга тырышабыз. Һәр атнаның шимбә көне үзе яшәгән хуҗалык тирәсен чистарту көне итеп билгеләнде.

Чүп түгү урыннары бетерелде. 2018 нче елның 1 гыйнварыннан “Мехуборака” га тапшырылды. шулай да үзләренең бакча башындагы чокырга чүп түгү очраклары, өйдәге җыентык суларны урамга чыгарып түгү очраклары, кибеттән алган вак – төяк әйберләрнең этикеткаларын, исерткеч эчемлек шешәләрен юл буена ташлап калдыру очраклары бар. Шулай ук авыл башларындагы, капка төпләрендәге, бакча артларындагы төзелеш материалларын, агачларыгызны, утыннарыгызны, ташларыгызны язга чыгу белән җыештыруыгызны сорыйм. Тирә ягыбыз чиста, матур булса үзебезгә дә күңелле. Йорт тирәләребезгә агачлар утыртыйк. Авылны яшелләндерү өстендә эшләүне дәвам итик. Соңгы елларда Учреждение яннарында,бик күп кешеләр үз йортларының капка төпләрендә, ишек алларында, бакчаларда чәчәк үстерүгә әһәмият итә башлады. Бу юнэлештэге эшне Һэр хуҗалык һәм учреждение житэкчесе зәвыкъ белән теләп башкара. Әмма шунысы кызганыч, күпчелек тыкрыклар бөтенләй кеше йөрмәслек хәлдә. Югыйсә үзенең йорт тирәсе бик матур,ә үзе яши торган тыкрыгы коточкыч. Иминлекне ,матурлык, чисталыкны барыбыз да яратабыз. Сакларга кирәк!

Хөрмәтле авылдашлар, авыл җирлеге советының эше күп кырлы, үзенчәлекле һәм катлаулы. Бернинди бәя белән дә үлчәнелми торган эш. **Мин менә бүген дә үзегезнең фикерләрегез, киңәшләрегез белән чыгыш ясарсыз дип ышанам.**

**Әйтеп үткәнемчә, авылда да** бик матур, рәхәт, бай,тыныч,мул тормышта яшибез. Ләкин авыл картая, кеше саны кими. Билгеле, соңгы вакытларда күп кенә буш торган йортларга шәһәрдән күчеп кайтталар.

**Куркынычсызлыкны тәэмин иту.**

Гражданнарыбызнын куркынычсызлыгын тәэмин иту,авыл жирлегенен һәм хокук саклау органнарын эшчәнлеген мөхим юнәлешләребезнен берсе санала. Жәмгыятебездә тәртип булсын дисәк,беренче чиратта узебез закон таләплэрен төгәл үтәргә,уз әйләнәсендә, кул астында булган кешеләрне тәртипкә чакырырга бурычлы.Илебездэ булган террорчылыкны булдырмау да узебезнен уяу булудан тора.Авылыбызда күренгэн төрле чит кешелэр,чит машиналар шик тудырганда,боларны кичекмәстән авыл жирлегенә яки полиция идәрәсенә хәбәр итуегез сорала.

Шул исәптән безнең җирлектә 2012 елдан халык дружинасы оештырылган иде. Быел яңа сайлаулар булу сәбәпле ,ДНД составы бераз үзгәртелде. 10 член сайланды. Аларга шәхси удостоверениеләр тапшырылды. Алар аерым график нигезендә атна саен рейдларга чыгалар.

Янгын куркынычсызлыгы авыл жирлегеннен ин авыр мэсъәләләренең берсе булып тора. Ике авылда да янгын сүндерүче штаты тотабыз. Машиналар җылы гаражда тора.Су белән тәэмин итүче башняларга электр энергиясенә, квартал саен су налогына түлибез.

Хөрмәтле авылдашлар! Карак берне ала, ә янгын барысын да. Янгын куркынычсызлыгы кагыйдәләрен утәсәгез иде. Кечкенә балаларга күз колак булыгыз, шырпы белән уйнамасыннар. Яна ел вакытында күп кенә пиратехник шартлаткычлар сатыла кибетләрдә. Лицензиясе булмаган әлеге матдәләр балалар өчен бик куркыныч. Сатып алсагыз да үзегездән башка аларны кулландырмагыз. Йортларыбызда янгын куркынычсызлыгы кагыйдәләрен үтәргә тырышыйк. Республикабызда соңгы трагик вакыйгалар барыбызга да чаң сугу кебек булсын.

Эшлисе эшләр, алда зур бурычлар тора. Ходай беребезне дә рәхмәтеннән ташламасын. Йортларыбызга бәла-каза килмәсен, гаиләләребез имин,тыныч,тигез булсын.Тормышыбызның шулай матур булуы,киләчәгебез үзебездән тора.

Җәмәгать, тагын сезнең игътибарга шуны да җиткерәсе килә.

**2018 елда үзара салымнан җыелган акчага берничә төрле эш планлаштырдык:**

-Яшәү тирәлегенә куркыныч янаган зур агачларны кисү,

-Янгын сундерү машиналарына кирәк-ярак алу, машина йөртүчеләргә зарплата түләү.

-Тракторны ГСМ белән тәэмин итү.

-Урам утларын карау.

-Су башнясына насослар, су линияләрен ремонтлау өчен кирәк-яраклар алу.

-Урам юлларын тигезләп, төзекләндереп торуны .

Дөнья алга бара, Авыл тормышы да шәһәрдәге шартларга туры килерлек итеп үзгәрде. Бүгенге көнгәчә шәһәрдән бер дә ким яшәмибез. Хәтта артыграк та. Тыныч, мул,бай яшибез.Бүгенге көн белән барыбыз да бик канәгать. Киләчәктә дә шушы тормышыбыз дәвам итсен иде.Авыр чакларда бер-беребезгә ярдәм итеп, кайгы-шатлыкларыбызны бергәләп уртаклашып яшик. Барыбыз да бердәм һәм күмәк булып матур,тату,дус яшик. Чыгышымның ахырында шул форсаттан файдаланып беркемне дэ гаепләмичә, кешелекне югалтмыйча озын- озак эшлэп - яшәсәк иде. Бар нәрсәдә узебездән тора . Безнен авылга күрше авылдан килеп чисталык та булдырмыйлар ,юл да салмыйлар. Шуны онытмыйсы иде. Авылдашлар! Шулай бергә һәм бердәм эшләгәндә генә унышларга ирешербез.Барыгызга да исәнлек-саулык, шатлык-куанычлар, гаилә бәхете , күңел тынычлыгы телим.

2018 нче елның 18 нче марты көнне Рәсәй Президенты сайлаулары көне. Баргызның да сайлауларда актив катнашуыгызны, бу эшкә җаваплы каравыгызны сорыйм.

Игътибарыгыз өчен рәхмәт

Кемнәрдә сораулар бар рәхим итегез!

Кемнәрнен чыгышлары бар хәзер шуларны тынлап утәрбез

**Иптәшләр! Бүгенге җыелышны башлау өчен килгән кешеләр саны җитәрлек.**

**Жыелышны башларга дигән тәкъдим бар. Кемнәр шул тәкъдимгә кушыла, кул күтәрүегезне сорыйм.**

**Бүгенге җыелышта 2 көн тәртибе тәкъдим ителә:**

1. **Еллык эшләгән эшкә отчет-анализ.**
2. **Төрлеләр.**

**Көн тәртибенә карата фикерләр, өстәмәләр, төшереп калдырулар кабул ителде.**

**Жыелыш 2 көн тәртибен раслады.**

**(Кул кутәрелә.)**

Татарстан Республикасы

Әгерҗе районы

**Иске Эсләк авыл җирлегенең**

**2017 еллык отчеты**

***19 Февраль 2018 ел***